Stesen Komuter Batu Tiga

Stesen Komuter Batu Tiga ialah sebuah stesen kereta api komuter di Shah Alam, ibu negeri Selangor, Malaysia, terletak bersebelahan dengan Lebuhraya Persekutuan di Kampung Sri Bukit Batu Tiga. Stesen komuter ini menyediakan perkhidmatan KTM Komuter menerusi Laluan Tanjung Malim–Pelabuhan Klang, dalam rangkaian Laluan KTM Pantai Barat cabang Pelabuhan Klang. Menerusi perkhidmatan yang disediakan, stesen Batu Tiga terletak di antara stesen Subang Jaya dan stesen Shah Alam. Ciri-ciri stesen Kedudukan stesen Stesen Komuter Batu Tiga terletak bersebelahan dengan Lebuhraya Persekutuan, sebahagian daripada Laluan Persekutuan Malaysia 2 di Daerah Petaling. Persimpangan bertingkat Batu Tiga (Susur Keluar 215) antara Lebuhraya Persekutuan, Persiaran Jubli Perak dan Jalan Subang (sebahagian daripada Laluan Persekutuan Malaysia 3214) yang dikawal oleh lampu isyarat terletak di bahagian barat stesen. Persimpangan bertingkat Tropicana Metropack (Susur Keluar 216) yang menghubungkan pengguna dari arah Kuala Lumpur ke Persiaran Teknologi Subang dan Taman Mutiara Subang pula terletak pada bahagian timur stesen. Jalan akses ke stesen komuter dikenali sebagai Jalan Stesen, cabang kepada Persiaran Teknologi Subang. Stesen Komuter Batu Tiga menyediakan perkhidmatan KTM Komuter kepada penduduk setempat dari Taman Batu Tiga, Taman Mutiara Subang, Tropicana Metropark, Kampung Batu Tiga, Kampung Rantau Panjang, Taman Subang Heights, USJ Heights, Kampung Sri Bukit Batu Tiga, dan Seksyen U1 Shah Alam. Tidak kurang juga kawasan perindustrian turut berhampiran dengan stesne komuter berkenaan termasuk Taman Perindustrian Subang Hi-Tech, Taman Perindustrian Batu Tiga dan Taman Perindustrian Hicom–Glenmarie (Hicom-Glenmarie Industrial Park). Kesalinghubungan Bas Smart Selangor yang dikendalikan oleh Rapid Bus berkhidmat di stesen Komuter Batu Tiga, pada hentian bas KTM Batu Tiga di Jalan Stesen. Laluan bas Smart Selangor yang pertama ialah SA02, yang bermula di Hentian Bandar Seksyen 14 Shah Alam, dekat Jalan 14/1, Seksyen 14 Shah Alam berdekatan dengan bangunan Wisma Majlis Bandaraya Shah Alam, dan tamat di hentian KTM Batu Tiga. Seterusnya, laluan bas Smart Selangor yang kedua ialah SA07, yang menghubungkan pengguna dari stesen Komueter Batu Tiga ke Seksyen 20 Shah Alam dengan melalui HICOM. Bas perantara LRT Laluan Kelana Jaya laluan T774 yang dikendalikan oleh Rapid Bus menghubungkan pengguna antara Hentian Bas LRT Glenmarie dan Stadium Shah Alam berkhidmat di hentian bas Jejantas KTM Batu Tiga (kod hentian yang diberikan ialah SA977 bagi arah ke Stadium Shah Alam, dan SA978 bagi arah ke stesen LRT Glenmarie). Rujukan